Byggðaráð Borgarbyggðar hefur farið þess á leit við framkvæmdasvið sveitarfélagsins að metin verði kostnaður við endurbætur á Safnahúsi Borgarfjarðar . Eins og fram hefur komið í fréttum Skessuhorns skilaði vinnuhópur um málefni safnanna í Borgarbyggð áliti þar sem talið var vænlegra að flytja safnastarfið í annað hús . Bæði væri núverandi húsnæði óhentugt , þar væru ekki nægar geymslu undir muni safnanna , og einnig að staðsetningin væri starfseminni fjötur um fót . Páll S. Brynjarsson sveitarstjóri Borgarbyggðar sagði í samtali við Skessuhorn að ákveðið hefði verið að skoða nánar hvort núverandi húsnæði myndi henta til starfseminnar með einhverjum breytingum . „ Framkvæmdasviði sveitarfélagsins hefur verið falið að skoða hvað kostar að gera núverandi húsnæði betur í stakk búið til að sinna hlutverki sínu . Eins og staðan er núna er húsnæðið óhentugt til þeirrar starfsemi sem þar á að fara fram og er það einkum á að líta að geymslur skortir tilfinnanlega undir muni safnanna . Einnig er ekki hægt að neita því að aðsókn að söfnunum mætti sannarlega vera meiri . Engin könnun hefur verið gerð á því hvort það er vegna staðsetningar hússins en hvort það er vegna ónógrar auglýsingar . Vinnuhópurinn kom með tillögur um að færa hluta af söfnunum meira miðsvæðis en þar er ekkert húsnæði til staðar í dag . Þessi mál þarf öll að skoða og ákvörðun verður tekið þegar niðurstöður liggja fyrir , “ sagði Páll .